ประกาศจังหวัดนนทบุรีประกาศจังหวัดนนทบุรีเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ พลุ ตะไลโคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ ๒ และข้อ ๓ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พ.ศ. ๒๕๕๙ จังหวัดนนทบุรีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยตลอดจนการดูแลรักษาความสงบเรียบร้อยของประชาชนดังนี้ข้อ ๑ ประกาศนี้เรียกว่า ประกาศจังหวัดนนทบุรี เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ประกาศนี้ให้ใช้บังคับเฉพาะในเขตพื้นที่จังหวัดนนทบุรีข้อ ๔ ในประกาศนี้บั้งไฟ หมายความถึงวัตถุที่ใช้สำหรับจุดให้พุ่งขึ้นสู่อากาศลำตัวทำจากท่อทรงกลมโดยข้างในบรรจุเชื้อเพลิงดินประสิวและให้รวมถึงสิ่งที่ทำจากวัสดุอื่นที่ไม่ใช่ท่อทรงกลมด้วยโดยมีหางยาวเป็นไม้ไผ่หรือวัสดุอื่นที่คล้ายคลึงกันผูกมัดหรือผนึกเข้ากับลำตัวเพื่อถ่วงดุลให้เคลื่อนที่ขึ้นสู่อากาศได้อย่างสมดุลหรือบางชนิดอาจไม่มีหางก็ได้ท่อลำตัวจะเจาะรูบริเวณจุดศูนย์กลางของวงท่อเพื่อใช้จุดชนวนเชื้อเพลิงและเป็นช่องส่งแรงดันของการปะทุจากข้างในท่อเพื่อขับเคลื่อนบั้งไฟให้พุ่งขึ้นสู่อากาศและให้หมายความรวมถึงวัตถุอื่นใดที่คล้ายคลึงกันตะไลหมายความถึง วัตถุที่ใช้สำหรับจุดให้พุ่งขึ้นสู่อากาศ ลำตัวทำจากท่อทรงกลม โดยข้างในบรรจุเชื้อเพลิงดินประสิวไม่มีหางแต่มีปีกเป็นรูปทรงกลมล้อมรอบท่อลำตัว ปีกมีลักษณะเป็นวัสดุแผ่นบางมีขนาดกว้างพอสมดุลกับลำตัวท่อน ดัดโค้งเป็นวงกลมล้อมรอบท่อ โดยมีท่อลำตัววางขวางอยู่ข้างในวงปีกโดยวางตามแนวเส้นผ่าศูนย์กลางของวงปีกปลายท่อทั้งสองข้างบรรจบกับวงปีกด้านในท่อลำตัวเจาะรูเพื่อเป็นที่จุดฉนวนเชื้อเพลิงและเพื่อส่งแรงดันของการปะทุจากข้างในท่อเพื่อขับเคลื่อนตะไลให้พุ่งขึ้นสู่อากาศ และให้หมายความรวมถึงวัตถุอื่นใดอันคล้ายกันพลุ หมายความถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วและมีเสียงแตกระเบิดดังคล้ายเสียงปืนโดยหมายความรวมถึงดอกไม้เพลิงอย่างอื่นที่จุดแล้วมีเสียงระเบิดดังเช่นว่านั้นด้วยซึ่งการผลิต การทำ การสั่งนำเข้า การค้าหรือการจำหน่ายต้องเป็นไปตามที่พระราชบัญญัติในพระราชบัญญัติอาวุธปืนเครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืน พ.ศ. ๒๔๙๐โคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูนขนาดเล็กที่มีทั้งลักษณะทรงกระบอก ทรงเหลี่ยมหรือที่คล้ายคลึงกัน โดยข้างในโคมจะกลวงเพื่อบรรจุควันก๊าซบางชนิดหรือใส่เชื้อเพลิง แล้วจุดไฟไว้ภายใน แล้วแต่กรณี เพื่อให้เกิดก๊าซที่มีน้ำหนักเบาและสามารถผลักดันหรือพาโคมให้ลอยขึ้นสู่อากาศได้ และให้หมายความรวมถึงวัตถุอื่นใดอันคล้ายคลึงกันข้อ ๕ ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์แห่งประกาศนี้ผู้ใดกระทำการจุดและปล่อยหรือกระทำการอย่างใด ตามที่กล่าวในวรรคหนึ่งโดยไม่ได้รับอนุญาตจากนายอำเภอแห่งท้องที่หรือโดยฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พ.ศ. ๒๕๕๙ข้อ ๖ การขออนุญาตจุดและปล่อยหรือกระทำการอย่างใด เพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศตามประกาศนี้ ให้เจ้าของบั้งไฟ พลุตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันเป็นผู้ขออนุญาตต่อนายอำเภอแห่งท้องที่โดยยื่นขอรับใบอนุญาตล่วงหน้าก่อนวันจุดและวันปล่อยไม่น้อยกว่า ๑๕ วันพร้อมทั้งแจ้งหมายเลขโทรศัพท์ ผู้ประสานงานอย่างน้อย ๒ คนเมื่อได้รับอนุญาตตามวรรคหนึ่งแล้วให้นายอำเภอแห่งท้องที่ส่งสำเนาใบอนุญาตให้ศูนย์ควบคุมการบินทราบล่วงหน้าอย่างน้อย๗ วันทำการข้อ ๗ บรรดาการได้รับอนุญาตทั้งหลายตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความรับผิดตามกฎหมายอื่นหากการจุดและปล่อยหรือกระทำการอื่นใดนั้น ก่อให้เกิดความเสียหายแก่อากาศยานหรือเกิดความเสียหายแก่ชีวิต ร่างกาย หรือทรัพย์สินของประชาชนหมวด ๑โคมลอย โคมควัน ข้อ ๘ ผู้ใดจะจัดให้มีสถานที่จุดและปล่อยหรือกระทำการอย่างใดเพื่อให้โคมลอย โคมควัน หรือวัตถุอื่นใดที่คล้ายคลึงกัน ขึ้นไปสู่อากาศต้องได้รับอนุญาตจากนายอำเภอท้องที่โดยให้นายอำเภอระบุพื้นที่การจุดและปล่อยโคมลอย โคมควัน หรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อยข้อ ๙ กำหนดระยะเวลาในการจุดและปล่อยโคมลอย โคมควัน หรือวัตถุอื่นใดที่คล้ายคลึงกันดังนี้๙.๑ให้พิจารณาอนุญาตให้จุดและปล่อยได้เฉพาะในวันลอยกระทง ซึ่งตรงกับวันขึ้น ๑๕ ค่ำเดือน ๑๒ ตามปฏิทินจันทรคติไทย โดยโคมลอยให้จุดและปล่อยในช่วงเวลา ๑๙.๐๐ นาฬิกา ถึงเวลา ๒๔.๐๐ นาฬิกาและโคมควันให้จุดและปล่อยในช่วงเวลา ๑๒.๐๐ นาฬิกา ถึงเวลา ๑๗.๐๐ นาฬิกา๙.๒ให้พิจารณาอนุญาตให้จุดและปล่อยได้เฉพาะในเทศกาลส่งท้ายปีเก่าต้อนรับปีใหม่ในช่วงคืนวันที่๓๑ ธันวาคม ของทุกปี โดยโคมลอยให้จุดและปล่อยในช่วงเวลา ๑๙.๐๐นาฬิกา ถึงเวลา ๐๑.๐๐ นาฬิกา ของวันรุ่งขึ้นและโคมควันให้จุดและปล่อยในช่วงเวลา ๑๒.๐๐ นาฬิกา ถึงเวลา ๑๗.๐๐ นาฬิกาข้อ ๑๐ชนิด ขนาด และจำนวนของโคมลอย โคมควัน หรือวัตถุอื่นใดที่คล้ายคลึงกัน ที่จะทำการจุดและปล่อยจะต้องมีขนาดและรูปแบบของโคมลอยตามมาตรฐานผลิตภัณฑ์ชุมชนเลขที่มผช. ๘๐๘/๒๕๕๒ ดังนี้๑๐.๑ ตัวโคมมีปริมาตรไม่เกิน ๑ ลูกบาศก์เมตรเส้นผ่านศูนย์กลางไม่เกิน ๙๐ เซนติเมตร สูงไม่เกิน ๑๔๐ เซนติเมตรและทำจากวัสดุธรรมชาติ๑๐.๒ส่วนที่เป็นเชื้อเพลิงให้ทำจากกระดาษชุบเทียนขี้ผึ้ง หรือพาราฟิน น้ำหนักไม่เกิน ๕๕กรัม ระยะเวลาการเผาไหม้ไม่เกิน ๘ นาที โดยยึดติดกับตัวโคมด้วยเชือกทนไฟเชือกหรือลวดอ่อนเบอร์ ๒๔ (เส้นผ่านศูนย์กลางประมาณ ๐.๕มิลลิเมตร) จำนวน ๒ เส้น ความยาวเส้นละไม่เกิน ๓๐ เซนติเมตร๑๐.๓ ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อย๑๐.๔จำนวนการจุดและปล่อยต่อ ๑ สถานที่ใน ๑ วัน หรือใน ๑ เวลา ไม่เกิน ๑๐ โคม หรืออยู่ในดุลยพินิจของนายอำเภอแห่งท้องที่โดยพิจารณาจากการมีส่วนร่วมของชุมชนและประเพณีวัฒนธรรมของท้องถิ่นเป็นสำคัญข้อ ๑๑ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๑๑.๑ ห้ามมิให้ผู้ใดจำหน่ายโคมลอย โคมควันหรือวัตถุอื่นใดที่คล้ายคลึงกันในวัด สถานศึกษา ทางสาธารณะ หรือที่สาธารณะเว้นแต่เป็นพื้นที่ตามข้อ ๘๑๑.๒ ให้ผู้ได้รับอนุญาตจัดให้มีผู้ประสานงานการจุดและปล่อยโคมลอยโคมควัน หรือวัตถุอื่นใดที่คล้ายคลึงกันที่สามารถติดต่อกันได้ทางโทรศัพท์อย่างน้อย๒ คน เพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันเวลา ที่ได้รับอนุญาต และให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยหมวด ๒พลุ ข้อ ๑๒ ผู้ใดจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ ทั้งนี้ ต้องได้รับอนุญาตจากนายอำเภอแห่งท้องที่เว้นแต่(๑) การจุดและปล่อยพลุในงานที่จังหวัดหรืออำเภอเป็นผู้จัดให้มีขึ้น แต่ไม่รวมถึงส่วนราชการ หรือหน่วยงานของรัฐอื่นหรือองค์กรปกครองส่วนท้องถิ่น จัดให้มีขึ้นเอง(๒) การจุดและปล่อยพลุในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษางานสดุดีเฉลิมพระเกียรติอื่น ๆหรืองานเฉลิมพระเกียรติของพระบรมวงศานุวงศ์(๓) เทศกาลลอยกระทงโดยให้จุดและปล่อยในช่วงเวลา๑๙.๐๐ นาฬิกา ถึงเวลา ๒๔.๐๐ นาฬิกา(๔) เทศกาลส่งท้ายปีเก่าต้อนรับปีใหม่โดยให้จุดและปล่อยในช่วงเวลา ๑๙.๐๐ นาฬิกาของวันที่ ๓๑ธันวาคม ถึงเวลา ๐๑.๐๐ นาฬิกา ของวันที่ ๑ มกราคม ของทุกปี(๕) เทศกาลหรืองานรื่นเริงอื่นที่มีการจัดขึ้นเป็นประจำทุกปีงานพระราชทานเพลิงศพงานฌาปนกิจศพ หรืองานอื่น ๆที่มีประวัติหรือมีประเพณีการจุดพลุในงานนั้นมาก่อน ทั้งนี้ มอบหมายให้นายอำเภอพื้นที่ไปพิจารณาทำความเข้าใจกับประชาชนเกี่ยวกับวิถีชีวิตท้องถิ่นเท่าที่ไม่ขัดกับประกาศนี้ข้อ ๑๓ ชนิด ขนาดและจำนวนของพลุหรือวัตถุอื่นใดที่คล้ายคลึงกันที่จะทำการจุดและปล่อยหรือกระทำการอย่างใด(๑) ห้ามจุดพลุที่มีขนาดเส้นผ่าศูนย์กลางของท่อเกิน ๕ นิ้ว(๒)จำนวนของพลุ ที่จะทำการจุดและปล่อยให้อยู่ในดุลยพินิจของนายอำเภอแห่งท้องที่ที่จะพิจารณาตามที่เห็นสมควรหรือตามที่กำหนดข้อ ๑๔ สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ(๑) ให้กระทำได้ในสถานที่ราชการหน่วยงานของรัฐ เอกชน หรือตามที่นายอำเภอแห่งท้องที่จะพิจารณาอนุญาต(๒) สถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมันในระยะ ๑,๐๐๐เมตร หรือโรงพยาบาลในระยะ ๕๐๐ เมตรข้อ ๑๕ มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อยพลุ หรือวัตถุอื่นใดที่คล้ายคลึงกัน(๒) ห้ามมิให้มีการนับคะแนนการจับเวลา การขานเวลา การขานตัวเลขอื่น ๆ หรือการกระทำเครื่องหมายหรือสัญลักษณ์ใด อันเป็นการบ่งชี้ถึงการบอกเวลาการขึ้นลงหรือความสูงต่ำของพลุ หรือกระทำการอื่นใดอันเป็นข้อชี้ขาดให้แพ้ชนะกัน(๓) ห้ามจำหน่ายบัตรค่าเข้าชมหรือเรียกเก็บค่าเข้าชมการจัดงานประเพณีพลุหรือกระทำการอื่นใดในลักษณะแอบแฝงเพื่อเก็บค่าเข้าชม เช่นจัดให้มีการเรี่ยไรหน้างาน การแจกซองฎีกาผ้าป่าการตั้งตู้รับบริจาคข้อ ๑๖ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑) ห้ามผู้ใดจำหน่ายพลุในวัดโรงเรียน ทางสาธารณะ สาธารณสถาน หรือในสถานที่ที่ไม่ได้รับอนุญาตให้ค้าดอกไม้เพลิง(๒) พลุที่จะนำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำ หรือค้าซึ่งดอกไม้เพลิง (ป.๕)ประกาศณ วันที่ ๒๒ ธันวาคม พ.ศ. ๒๕๖๐อำพล อังคภากรณ์กุลรองผู้ว่าราชการจังหวัดรักษาราชการแทนผู้ว่าราชการจังหวัดนนทบุรีปวันวิทย์/อัญชลี/จัดทำ๔ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๓๒๓ ง/หน้า ๔๔/๒๘ ธันวาคม ๒๕๖๐